**บทที่ 1**

**บทนำ**

การทำผ้าเขียนเทียนเป็นภูมิปัญญาท้องถิ่นของชาวเขาเผ่าม้งมาแต่บรรพบุรุษรุ่นสู่รุ่นมาจนถึงปัจจุบันและการเย็บปักถักร้อยเป็นประเพณีวัฒนธรรมของชาวชนเผ่าม้ง ที่ผู้หญิงม้งทุกคนจะต้องฝึกปักให้เป็นตั้งแต่เด็กเพื่อทำใช้ในครอบครัวเพราะสมัยก่อนไม่มีเสื้อผ้าขาย ในสมัยโบราณถือว่าถ้าสตรีที่ปักผ้าไม่เป็นก็จะไม่ได้แต่งงาน เนื่องจากถ้าใครแต่งงานกับผู้หญิงที่ปักผ้าไม่เป็นก็จะเย็บเสื้อผ้าให้กับลูกและสามีสวมใส่ไม่ได้ ฉะนั้นสตรีเผ่าม้งทุกคนจะต้องปักผ้าและเขียนผ้าเป็นทุกคน

**1.1 ความเป็นมาและความสำคัญของปัญหา**

การเขียนผ้าด้วยเทียน มีเรื่องเล่าว่า เดิมชนเผ่าม้งอาศัยอยู่ในประเทศจีนและขณะนั้นเกิดสงครามในประเทศ ผู้นำจีนได้ขับไล่ชนเผ่าม้งออกจากประเทศมีครอบครัวหนึ่งอพยพมาอาศัยอยู่ในประเทศไทยได้ลักลอบเอาเมล็ดกันชงมาได้กำมือหนึ่งติดตัวมาด้วย เมื่อมาถึงเมืองไทยได้มาอาศัยอยู่ที่ทุระกันดานมาก ห่างไกลจากเมืองไม่สามารถหาซื้อผ้ามาตัดเย็บเป็นเสื้อผ้าสวยใส่ได้ผู้เป็นภรรยาจึงเอาเมล็ดกันชงปลูกเพื่อลอกเอาใยจากต้นกันชงมาทอเป็นผ้าเพื่อตัดเย็บสำหรับสวมใส่ในครอบครัวเพราะเปลือกของกันชงมีความคงทนแข็งแรงมากต่อมาได้มีคนรุ่นหลังคิดอยากให้เสื้อผ้าที่สวมใส่มีสีสันลวดลาย จึงได้คิดย้อมสีแต่ไม่มีสีเคมีจำหน่ายเหมือนปัจจุบันต่อมีคนสังเกตเห็นว่าสมุนไพรที่ใช้อยู่ในชีวิตประจำวันชื่อต้นครามมีสีครามติดมือล้างไม่ออกจึงมีความคิดว่าน่าจะสามารถย้อมผ้าติดได้ทนนานจึงมีการย้อมสีเกิดขึ้นและจากนั้นจึงคิดวิธีสร้างลวดลายให้กับเสื้อผ้าเพื่อให้เกิดความสวยงาม

เมื่อประมาณ 100 ปีมาแล้วมีคนนำขี้ผึ้งมาจากในป่านำมาต้มให้ละลายแล้วใช้ปากกาเขียนเทียนที่ทำขึ้นมาโดยเฉพาะเขียนลวดลายเป็นเส้นตรงลงบนผ้า เมื่อเขียนลวดลายตามต้องการแล้วก็มีการนำเศษผ้าย้อมสีต่าง ๆ มาเย็บเต็มสีสันให้ลวดลายของผ้าและนำมาย้อมครามและล้างขี้ผึ้งออกเกิดเป็นลวดลายต่อมาจึงมีชนเผ่าในอดีตเรียนรู้วิธีสร้างลวดลายให้แก่เสื้อผ้าของตนโดยใช้ขี้ผึ้งต้มและใช้ไม้ไผ่ติดปลายด้วยโลหะมาจุ่มขี้ผึ้งขีดเขียนลวดลายที่เป็นลวดลายของตนเองที่คิดสร้างสรรค์ขึ้นเองเผยแพร่ไปทั่วชนเผ่าทำให้ผ้าเขียนเทียนเป็นภูมิปัญญาที่สืบทอดสู่ชนเผ่าม้งจากรุ่นสู่รุ่นและสืบทอดจากลูกสู่หลานจนยังคงมีการทำผ้าเขียนเทียนใช้กันอยู่จนถึงปัจจุบันและจากความเก่าแก่ของตำนานผ้าเขียนเทียนทำให้มูลค่าของผ้าเขียนเทียนสูงและมีคุณค่ามากเนื่องจากเป็นผลิตภัณฑ์ที่ผลิตจากมือทั้งสิ้น

ผ้าเขียนเทียนเป็นผ้าที่ชนเผ่าม้งผูกพันธ์มาหลายสิบปีนับตั้งแต่มีการคิดค้นลวดลายบนผ้าเพื่อให้ตัดเย็บเป็นเสื้อผ้าสวยใส่ได้สวยงาม สตรีชาวเขาเผ่าม้งทุกคนมีความสามารถในการเขียนเทียนวาดลวดลายบนผืนผ้าให้สวยงามได้อย่างวิจิตรสืบทอดจากรุ่นสู่รุ่นนับเวลาเป็นร้อยปี เพราะชาวม้งยังคงปักผ้า เย็บผ้าและสร้างลวดลายเขียนเทียนบนผ้าแล้วตัดเย็บเป็นเสื้อผ้าสวมใส่เองในปัจจุบันร้อยละ 98% มีความสามารถในการเขียนเทียนผ้าและปักผ้าอย่างวิจิตรงดงาม (นางนุจรี ประทีปคีรี, 2552 : ออนไลน์)

ผ้าปักชาวเขาเผ่าม้งเป็นงานฝีมือที่สืบทอดมาจากบรรพบุรุษมาหลายร้อยปีแล้ว เกิดจากการใช้เวลาว่างของสตรี หลังจากทํางานเกษตรกรรมในแต่ละวันหรือหลังฤดูเก็บเกี่ยว โดยนําป่านป่า ฝ้ายหรือใยกัญชงที่ปลูกในหมู่บ้านมาปั่นเป็นเส้น ขนาดเล็กและนํามาทอเป็นผืนด้วยเครื่องทอผ้าแบบพื้นบ้าน คือ กี่เอว โดยผูกปลายกลุ่มด้ายยืนเข้ากับเสา อีกข้างหนึ่งผูกกับเอว แล้วทอ เป็นการทอแบบดั้งเดิม จากนั้นนํามาปักด้วยมือเป็นลวดลายประณีต สวยงามรวมทั้งการเขียนลายด้วยขี้ผึ้ง ซึ่งชาวม้ง เรียกว่า “วาดขี้ผึ้ง” หรือที่เรียกกันว่าการทําผ้าบาติก โดยลวดลายที่อยู่บนชิ้นงานนั้นเกิดขึ้นจากการสร้างสรรค์จากความคิด สร้างสรรค์ของผู้ทํา โดยมีต้นแบบมาจากลวดลายโบราณซึ่งอาจเป็นตัวหนังสือ สิ่งของรอบตัวหรือได้แรงบันดาลใจในธรรมชาติ อย่างเช่น ใบไม้ กิ่งไผ่ เท้าช้าง ดวงดาว เป็นต้น ทําให้ชิ้นงานแต่ละชิ้นมีลวดลายไม่ซ้ํากันและยังมีอัตลักษณ์เฉพาะตัวบ่งบอก ลักษณะของชนเผ่าของตนและชาวเขาเผ่าม้งยังนําผ้าดิบ ผ้าฝ้ายหรือผ้าใยกัญชงที่ผลิตเองมาปักเป็นลวดลายต่าง ๆ ซึ่งลวดลาย เหล่านี้จะคิดค้นออกแบบตามความคิดและภูมิปัญญาของแต่ละคน ชาวเขาเผ่าม้งนั้นยังมีความประณีต พิถีพิถันในการปักและ การคิดลวดลายต่างๆ และเมื่อมีการปักลายเรียบร้อยแล้ว จะนํามาตกแต่งเป็นเสื้อผ้า เพื่อใช้สวมใส่ในเทศกาลปีใหม่หรือในวัน สําคัญต่าง ๆ เพราะชาวเขาเผ่าม้งมีความเชื่อกันว่า ในเทศกาลปีใหม่ ชาวม้งทุกคนจะสวมผ้าใหม่ เพื่อเป็น ศิริมงคล และในพิธี สําคัญเช่น งานศพ ศพของผู้ตายต้องสวมใส่ของชนเผ่าเท่านั้น มิฉะนั้น ผีบรรพบุรุษจะจําไม่ได้และไม่ต้อนรับดวงวิญญาณนั่นเอง และในอดีตหญิงชาวเขาจะนําผ้าที่ทอ ที่ทอขึ้นเองมาเขียนเป็นลวดลาย เพื่อที่จะทําเป็นชุดประจําเผ่า แต่ในปัจจุบันมีความ ต้องการทางการตลาดเพิ่มมากขึ้น หญิงชาวเขาจึงหาซื้อผ้าฝ้ายจากในเมืองนํามาปักหรือเขียนเทียนแทนการปั่นฝ้ายด้วยมือแบบ ดั้งเดิม ดังนั้นการทอและงานปักแบบโบราณจึงมีคุณค่าเพิ่มมากขึ้น เพราะชิ้นงานในแบบโบราณลดน้อยลง คุณภาพของงานปัก รุ่นใหม่ก็ด้อยลงเพราะความพิถีพิถันหมดไป ลายปักจึงหยาบขึ้นไม่ละเอียดเหมือนของเก่า งานปักแบบเก่าที่ปักลงบนผ้าทอใยกัญ ชงจึงมีราคาค่อนข้างแพงและหายากเพราะต้องผ่านกรรมวิธีการผลิตตามภูมิปัญญาดั้งเดิมซึ่งต้องใช้ทั้งเวลาและแรงงานอย่างมาก ในปัจจุบันผู้บริโภคได้เล็งเห็นถึงคุณค่าและความประณีตสวยงาม จึงได้นําผ้าปักไปตกแต่งเป็นของใช้ ได้อย่างหลากหลาย นอกเหนือจากการตกแต่งเสื้อผ้า เช่น กระเป๋าสะพาย กระเป๋าใส่สตางค์ เครื่องประดับ ของตกแต่งบ้าน เป็นต้น (อรุณวรรณ ตั้งจันทร, เกษร ธิตะจารี, นิรัช สุดสังข์, 2556 : วารสารวิชาการ ศิลปะสถาปัตยกรรมศาสตร์ มหาวิทยาลัยนเรศวร ปีที่ 4 ฉบับที่ 2 ตุลาคม – ธันวาคม 2556)



ภาพที่ 1 การเขียนลวดลายเทียน ตำบลเข็กน้อย อำเภอเขาค้อ จังหวัดเพชรบูรณ์

ลวดลายบนผืนผ้าแต่ละผืนจะมีความแตกต่างกันไปตามแต่ความชํานาญของผู้วาด ลวดลายมีทั้งลายดั้งเดิมที่สืบทอดต่อ ๆ กันมา และลวดลายทเกิดจากจิตนาการ การสร้างสรรค์ใหม่ ๆ แต่กระนั้นก็ยังมีลักษณะ ลวดลายที่สะทอนความเป็นชนเผ่าม้งให้ปรากฎอยู่บนผืนผ้าแต่ละผืน เช่น ลายกากบาท ลายก้นหอย เทคนิคการเขียนเทียน ถือได้ว่ามีขั้นตอนที่ยุ่งยากและซับซ้อน และต้องใช้ทักษะฝีมือในการวาง ลวดลาย เมื่อในปัจจุบันที่มีการเปลี่ยนแปลงทางเศรษฐกิจและรสนิยมความต้องการของผู้บริโภคเชิงการค้าการ ขาย ชาวม้งเองก็ต้องมีการปรับเปลี่ยนวิถีจากการทําผ้าเขียนลายเทียนเพื่อใช้ในกลุ่มหรือคนในครอบครัว ก็ทําเพื่อการค้ากันมากขึ้น โดยเฉพาะกลุ่มม้งที่อยู่ในพื้นที่ราบ หรืออยู่ในแหลงท่องเที่ยว จึงมีการพัฒนาคิดผลิตอุปกรณ์แม่พิมพ์ปั้มลวดลายต่าง ๆ แทนการเขียนด้วยมือ ใช้วิธีการปั๊มลวดลายที่เกิดจากการใช้กราฟฟิค สมัยใหม่เพื่อความรวดเร็วเพื่อตอบสนองต่อผู้ซื้อ จนในอนาคตศิลปะการเขียนเทียนอันสะท้อนถึงภูมิปัญญา ดั้งเดิมที่เป็นมรดกตกทอดมาแต่บรรพบุรุษของชนเผ่าม้ง คงจะสูญหายไปกับยุคไฮเทคเช่นปัจจุบันนี้ก็เป็นได้





ภาพที่ 2 ผลงานการเขียนลวดลายเทียน ตำบลเข็กน้อย อำเภอเขาค้อ จังหวัดเพชรบูรณ์

ข้าพเจ้ามีความประทับใจในภูมิปัญญาลวดลายผ้าเขียนเทียนและผ้าปักของชาวเขาเผ่าม้ง ต.เข็กน้อย อ.เขาค้อ จ.เพชรบูรณ์ เห็นถึงสาระความสำคัญของศิลปะกลุ่มชนชาติพันธุ์ที่มีประวัติความเป็นมาที่ยาวนาน ปรารถนาที่จะสร้างสรรค์และคลี่คลายลวดลายเป็นเอกลักษณ์เฉพาะตน โดยการพัฒนาผลงานให้มีความร่วมสมัย สร้างความหมายใหม่ด้วยสีโทนอบอุ่นในผลงานแสดงถึงบรรยากาศของรากวัฒนธรรม บอกเล่าเรื่องราวประวัติศาสตร์ผ่านลวดลายสร้างสรรค์ เพื่อเปิดพื้นที่ให้กับผู้ที่สนใจในการต่อยอดสืบไป

**1.2 วัตถุประสงค์ของการวิจัย**

1.2.1 เพื่อศึกษาภูมิปัญญาลวดลายผ้าเขียนเทียนและผ้าปักของชาวเขาเผ่าม้ง ต.เข็กน้อย อ.เขาค้อ จ.เพชรบูรณ์

1.2.2 เพื่อสร้างสรรค์ผลงานศิลปะร่วมสมัยจากภูมิปัญญาผ้าเขียนเทียน ผ้าปักม้ง ต.เข็กน้อย อ.เขาค้อ จ.เพชรบูรณ์

**1.3 ขอบเขตของการวิจัย**

1.3.1 ขอบเขตด้านเนื้อหา

ผู้วิจัยได้วางขอบเขตเนื้อหาในการสร้างสรรค์ผลงานศิลปะร่วมสมัยนี้ จากแรงบันดาลใจลวดผ้าเขียนเทียนและผ้าปักของชาวเขาเผ่าม้ง ต.เข็กน้อย อ.เขาค้อ จ.เพชรบูรณ์ โดยนำเสนอศิลปะมรดกแห่งความงามของชาติพันธุ์ เลือกนำลวดลาย โครงสี บรรยากาศ มุมมอง และวิธีการนำเสนอเผยแพร่ ที่ทำการศึกษาถึงรูปลักษณ์และสัญลักษณ์ในการแสดงออกทางศิลปะ ทำการสำรวจข้อมูลทางศิลปกรรม เก็บข้อมูลด้วยภาพถ่ายเพื่อใช้สร้างภาพร่างก่อนการสร้างสรรค์ผลงานจริง ในการสร้างสรรค์ศิลปะร่วมสมัย

1.3.2 ขอบเขตด้านเทคนิค

สร้างผลงานศิลปะ ซึ่งวางโครงงานไว้ภายใต้แนวความคิด โดยนำเสนอผลงานทางทัศนศิลป์ต่อยอดสู่การสร้างสรรค์ผลิตภัณฑ์

1.3.3 ขอบเขตด้านพื้นที่

ทำการศึกษารวบรวมข้อมูลด้านเนื้อหาแรงบันดาลใจจากภูมิปัญญาผ้าเขียนเทียนและผ้าปักของชาวเขาเผ่าม้ง ต.เข็กน้อย อ.เขาค้อ จ.เพชรบูรณ์ ได้ลงพื้นที่ภาคสนาม โดยทำการสังเคราะห์ข้อมูลเพื่อนำมาสร้างสรรค์และพัฒนาสู่ผลงานศิลปะร่วมสมัย

**1.4 ประโยชน์ที่คาดว่าจะได้รับ**

14.1 ได้สร้างสรรค์ผลงานศิลปะร่วมสมัย โดยการผสมผสานกับแนว ความคิดและแรงบันดาลใจ

14.2 ได้สร้างคุณค่าทางศิลปะและการอนุรักษ์วัฒนธรรมท้องถิ่นของชาติพันธุ์ม้ง

14.3 ได้ตีพิมพ์เผยแพร่ในวารสารระดับชาติ/นานาชาติ

14.4 ได้จดสิทธิบัตร/อนุสิทธิบัตร/ลิขสิทธิ์

**1.5 ทฤษฎีสมมติฐานและ/หรือกรอบแนวความคิดของการวิจัย**



**1.6 นิยามศัพท์เฉพาะ**

ผ้าเขียนเทียน หมายถึง เป็นศิลปะการสร้างลวดลายบนผืนผ้าเป็นเอกลักษณ์อีกแบบหนึ่งของชาวม้งที่มีการทํากันในกลุ่มม้งลายเท่านั้น เป็นภูมิปัญญาและศิลปะโบราณดั้งเดิมที่เป็นมรดกตกทอดมาแต่บรรพบุรุษ ถ่ายทอดสืบต่อกันมาจากรุ่นสู่รุ่นหลายชั่วอายุคนจนถึงปัจจุบัน