**ภาคผนวก ก**

**แหล่งข้อมูลวัฒนธรรมจังหวัดเพชรบูรณ์**

**แหล่งข้อมูลวัฒนธรรมจังหวัดเพชรบูรณ์**

จากการศึกษาและรวบรวมข้อมูลการทำผ้าเขียนเทียนเป็นภูมิปัญญาท้องถิ่นของชาวเขาเผ่าม้ง ในพื้นที่วัฒนธรรมและวิถีชีวิตของจังหวัดเพชรบูรณ์ จึงได้ศึกษาในส่วนของข้อมูลวัฒนธรรมเพิ่มเติม ซึ่งเลือกข้อมูลจากวัดวัดพระธาตุผาซ่อนแก้ว ต.แคมป์สน อ.เขาค้อ จ.เพชรบูรณ์และ วัดศรีมงคล (วัดนาทราย) บ้านนาทราย ตำบลวังบาล อำเภอหล่มเก่า จังหวัดเพชรบูรณ์ รวมทั้งวิถีชีวิตความเป็นอยู่ในชุมชนต่าง ๆ เพราะเอกลักษณ์วัฒนธรรมที่โดดเด่นงดงาม มีความเก่าแก่ทางด้านประวัติศาสตร์ เป็นที่รู้จักอย่างแพร่หลาย ข้าพเจ้าจึงมีความสนใจและนำมาสร้างสรรค์เป็นลวดลายผ้าในงานวิจัยครั้งนี้

**วัดพระธาตุผาซ่อนแก้ว ต.แคมป์สน อ.เขาค้อ จ.เพชรบูรณ์**

วัดพระธาตุผาซ่อนแก้วก่อตั้งขึ้นเมื่อปี พ.ศ. ๒๕๔๗ ในนาม “พุทธธรรมสถานผาซ่อนแก้ว” ได้รับการอนุมัติจัดตั้งเป็นวัด ในมงคลนามว่า “วัดพระธาตุผาแก้ว” เมื่อวันที่ 1 กรกฎาคม 2553 จากคณะกรรมการมหาเถรสมาคม โดยมีพระครูปลัด ปารมี สุรยุทโธ เป็นเจ้าอาวาส ซึ่งปัจจุบันได้เปลี่ยนชื่อวัดเป็น “วัดพระธาตุผาซ่อนแก้ว” เมื่อ 30 พฤษภาคม 2556 เพื่อให้สอดคล้องกับบริเวณที่ตั้ง ซึ่งแต่เดิมชาวบ้านเรียกกันว่า “ผาซ่อนแก้ว”

วัดพระธาตุผาซ่อนแก้วตั้งอยู่ในชัยภูมิธรรม ณ บริเวณเนินเขาในหมู่บ้านทางแดง ต.แคมป์สน อ.เขาค้อ จ.เพชรบูรณ์ โดย คุณภาวิณี และ คุณอุไร โชติกูล ได้มีจิตศรัทธาซื้อที่ดินถวายเริ่มแรกจำนวน 25 ไร่ เพื่อก่อสร้างเป็นสถานที่ปฏิบัติธรรมแก่พระสงฆ์ และพุทธศาสนิกชนทั่วไป ปัจจุบันมีผู้ร่วมถวายปัจจัยซื้อที่ดินเพิ่มรวมทั้งสิ้นมีที่ดินรวม 91 ไร่ (วัดพระธาตุผาซ่อนแก้ว, 2554 : ออนไลน์)

 

 

 

ภาพที่ 33 วัดพระธาตุผาซ่อนแก้ว ต.แคมป์สน อ.เขาค้อ จ.เพชรบูรณ์

 

 

 

ภาพที่ 34 วัดพระธาตุผาซ่อนแก้ว ต.แคมป์สน อ.เขาค้อ จ.เพชรบูรณ์

 

 

 

ภาพที่ 35 วัดพระธาตุผาซ่อนแก้ว ต.แคมป์สน อ.เขาค้อ จ.เพชรบูรณ์

**วัดศรีมงคล (วัดนาทราย)บ้านนาทราย ตำบลวังบาล อำเภอหล่มเก่า จังหวัดเพชรบูรณ์**

วัดเก่าแก่ที่มีประวัติยาวนานคู่เมืองเพชรบูรณ์มาช้านาน สร้างขึ้นในปี พ.ศ. 2358 หรือสมัยอยุธยาตอนปลาย เดิมทีวัดแห่งนี้ใช้ชื่อวัดทรายงามตามลักษณะลานวัดที่เป็นลานทรายสีแดงสะอาดสวยงาม ภายในวัดมีพระพุทธรูปประธานนามว่า "พระพุทธมงคล" เป็นพระปูนปั้น ศิลปะล้านช้าง เดิมเป็นพระทองสัมฤทธิ์คู่กับพระยืน 2 องค์ แต่ถูกทหารญี่ปุ่นขโมยไปเมื่อสงครามโลกครั้งที่ 2 และโบราณสถานที่สำคัญ คือ โบสถ์เก่า (สิม) เป็นสถาปัตยกรรมในพุทธศาสนาที่มีความสำคัญและเป็นศาสนสถาน ที่ใช้ในประกอบพิธีกรรมทางศาสนามาตั้งแต่สมัยโบราณมีอายุประมาณ 200 ปี โดยสิมที่สร้างขึ้นเป็นศิลปะล้านช้าง ที่มีเอกลักษณ์โดดเด่นของทันทวย เนื่องจากชาวบ้านยุคนั้นมีเชื้อสายหลวงพระบาง นอกจากนี้ยังโดดเด่นด้วยภาพจิตรกรรมฝาผนัง ซึ่งเป็นภาพเขียนสีฝุ่นผสมกาวหนัง และเขียนบนพื้นปูนเกี่ยวกับประวัติพระพุทธเจ้าสิบชาติ แสดงเรื่องราวของพระพุทธเจ้าในชาติต่าง ๆ ก่อนที่จะเป็นองค์พระสัมมาสัมพุทธเจ้า ภาพนรก-สวรรค์ ที่แฝงปรัชญาคำสอนให้บุคคลละเว้นความชั่ว ทำแต่ความดี และภาพที่สะท้อนให้เห็นชีวิตของสังคมท้องถิ่นในอดีตได้อย่างแจ่มชัด (Dekguide Wetravel, 2557 : ออนไลน์)

 

 

ภาพที่ 36 วัดศรีมงคล (วัดนาทราย) บ้านนาทราย ตำบลวังบาล อำเภอหล่มเก่า จังหวัดเพชรบูรณ์

 

 

 

 

ภาพที่ 37 วัดศรีมงคล (วัดนาทราย) บ้านนาทราย ตำบลวังบาล อำเภอหล่มเก่า จังหวัดเพชรบูรณ์

**ประวัติคณะผู้วิจัย**

1. ชื่อ - นามสกุล นางสาวฤทัยทิพย์ รัตนพันธ์

Miss. Ruetaitip Rattanapan

2. เลขหมายบัตรประจำตัวประชาชน 1801100074393

3. ตำแหน่งปัจจุบัน อาจารย์

4. หน่วยงานและสถานที่อยู่ที่ติดต่อได้สะดวก

สาขาวิชาศิลปกรรม คณะมนุษยศาสตร์และสังคมศาสตร์ มหาวิทยาลัย ราชภัฏเพชรบูรณ์ 83 หมู่ 11 ต.สะเดียง อ.เมือง จ.เพชรบูรณ์ 67000 โทรศัพท์ 056 - 717100 ต่อ 1604 โทรสาร 056 - 717151

e-mail : ruetaitip\_art@hotmail.com

5. ประวัติการศึกษา

ปริญญาตรี ศป.บ.(ศิลปกรรมศาสตร์)

มหาวิทยาลัยทักษิณ

ปริญญาโท ศป.ม.(ทัศนศิลป์)

มหาวิทยาลัยเชียงใหม่

6. สาขาวิชาการที่มีความชำนาญพิเศษ (แตกต่างจากวุฒิการศึกษา) ระบุสาขาวิชาการ

-

7. ประสบการณ์ที่เกี่ยวข้องกับการบริหารงานวิจัยทั้งภายในและภายนอกประเทศ (โดยระบุสถานภาพในการทำการวิจัยว่าเป็นผู้อำนวยการแผนงานวิจัย หัวหน้าโครงการวิจัย หรือ

ผู้ร่วมวิจัยในแต่ละข้อเสนอการวิจัย)

7.1 หัวหน้าโครงการวิจัย : การออกแบบลวดลายผ้าเพื่อนำไปต่อยอดสร้างสรรค์ผลิตภัณฑ์จากข้อมูลท้องถิ่นวัฒนธรรม จังหวัดเพชรบูรณ์

7.2 ผู้ร่วมวิจัย : การสร้างสรรค์งานทัศนศิลป์เพื่อสะท้อนสุนทรียะแห่งความงามทางภูมิทัศน์ ณ อำเภอเขาค้อ จังหวัดเพชรบูรณ์ : คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์.

ประจำปี 2561 หัวหน้าวิจัย นายทรงเกียรติ บัวลอย

7.3 งานวิจัยที่กำลังทำ : “การสร้างสรรค์ผลงานศิลปะไทยร่วมสมัยจากรูปลักษณ์จิตรกรรมฝาผนังวัดศรีมงคล อ.หล่มเก่า จ.เพชรบูรณ์” แหล่งทุนจากมหาวิทยาลัยราชภัฏเพชรบูรณ์ ประจำปีงบประมาณ พ.ศ. 2562